বিয়ে না হওয়ায় ডিপ্রেশনে ভুগছিল উত্তর-মধ্য চীনের ইউঝং কাউন্টির বাসিন্দা ওয়েই। বিয়ের প্রবল ইচ্ছা থাকলেও তার অসুস্থ বাবা পাত্রী খুঁজে দিতে অপারগ ছিলেন। তাই বাবাকে বেধড়ক মারধর করে, এমনকী লাথিও মারে সে। গুরুতর অবস্থায় হাসপাতালে নিয়ে গেলে সেখানেই মৃত্যু হয় ৬৯ বছর বয়সী ওয়েই-এর বাবার। জানা গিয়েছে, বাবাকে মারধর শুরু করলে তার মা আটকাতে যান। কিন্তু তা সত্ত্বেও মারধর থামায়নি ওয়েই। উপায় না দেখে ছোট ছেলেকে ডাকতে যান ওই মহিলা। ফিরে এসে দেখেন মাটিতে লুটিয়ে পড়ে রয়েছেন তাঁর স্বামী।